Politieke landskap in SA verander vinnig
Onderwerp: Politieke landskap in SA verander vinnig Fri Jan 29, 2010 2:53 pm
Die politieke landskap in Suid-Afrika - en ook in Suidelike Afrika - is besig om grondverskuiwend te verander. Dit sal waarskynlik meebring dat die toneel oor twee jaar heel anders daaruit gaan sien.
Gevalle waarna verwys word, is die volgende:
Die ANC met sy drieparty-opset is besig om te splits - pres. Jacob Zuma het ten gunste van die linkse/sosialistiese/kommunistiese faksie onder leiding van Ebrahim Patel, Cosatu, Ndzimande en Malema beslis, ten koste van Trevor Manual, Joel Netshitenzhe en gematigde vryemark kapitaliste.
Hierdie linkse faksie is besig om die land op sleeptou te neem na sosialisme/kommunisme, soos bv. met vrygewige toelae aan meer kinders, beoogde grondgrypwette, vasstelling van die randwisselkoers, al groter staatsinmenging, ens.
Suid-Afrika as 'n staat in sy huidige vorm is in ’n bedenklike toestand - korrupsie brand hoog en wydverspreid, regstellende aksie/swart bemagtiging word te te ver gedryf, plaaslike regering het gevou, die watersituasie en omgewingsbesoedeling is feitlik onomkeerbaar, ens. Die belangrikste: In die geskiedenis het nog geen land/volk/nasie wat God doelbewus uit sy bedeling gehaal het, oorleef nie.
Die haglike toestande van werkloosheid, armoede en geen dienslewering in swart lokasies / “townships”, soos te Standerton, Harrismith, Reitz, Jagersfontein en talle ander dorpe het kookpunt bereik en geen ANC vetkatpraatjies help meer nie. Die Polisie sal nie onbepaald die klippe en brande kan onderdruk nie.
Opposisiepartye is besig om hul staanplekke te herevalueer - koalisie, Cope wat "wegraak", Pieter Mulder wat hom tussen die linkse ANC-faksie bevind, ens.
Gematigde leiers in Suidelike Afrika wat 'n nuwe koers begin inslaan in terme van werklike vryheid en vooruitgang vir hul mense - Tsvangirai van Zimbabwe, Khama van Botswana, opposisiepartye in Namibië, ens. Hulle skram weg van die ANC / Zanu PF / Swapo, ens.
Duidelike tekens dat Boere-Afrikaners gesond trots raak op hul identiteit en die bul by die horings begin pak vir 'n eie, selfstandige, volhoubare toekoms. Die inisiatiewe van Solidariteit, Orania, AfriForum, Afrikaanse studente op Afrikaanse universiteitskampusse, die 2009 Reddingsdaad-kongres, 'n nuwe Afrikaanse televisiekanaal, ens. verwys.
In die lig hiervan, waar staan die Boere-Afrikaner? Verdeeld soos selde, indien ooit, tevore? Gaan hulle bymekaarkom, hul verootmoedig en verantwoordelikheid aanvaar vir hul eie lot?